OpenLLM-France/wikimedia huggingface dataset:
# Highland Hills

Highland Hills és una vila dels Estats Units a l'estat d'Ohio. Segons el cens del 2000 tenia 1.618 habitants.

## Demografia

Segons el cens del 2000, Highland Hills tenia 1.618 habitants, 272 habitatges, i 128 famílies. La densitat de població era de 315,5 habitants/km².
Dels 272 habitatges en un 18% hi vivien nens de menys de 18 anys, en un 23,5% hi vivien parelles casades, en un 20,6% dones solteres, i en un 52,9% no eren unitats familiars. En el 47,8% dels habitatges hi vivien persones soles el 8,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,91 i el nombre mitjà de persones que vivien en cada família era de 2,7.
Per edats la població es repartia de la següent manera: un 25,7% tenia menys de 18 anys, un 10,1% entre 18 i 24, un 26,5% entre 25 i 44, un 22,6% de 45 a 60 i un 15,1% 65 anys o més.
L'edat mediana era de 37 anys. Per cada 100 dones de 18 o més anys hi havia 156,8 homes.
La renda mediana per habitatge era de 31.731 $ i la renda mediana per família de 37.404 $. Els homes tenien una renda mediana de 20.189 $ mentre que les dones 38.977 $. La renda per capita de la població era de 18.565 $. Aproximadament el 10,1% de les famílies i el 22,9% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Highland Hills». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Highland Hills». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Lexington (Nebraska)

Lexington és una població dels Estats Units a l'estat de Nebraska. Segons el cens del 2000 tenia 10.011 habitants.

## Demografia

Segons el cens del 2000, Lexington tenia 10.011 habitants, 3.095 habitatges, i 2.237 famílies. La densitat de població era de 1.314,7 habitants per km².
Dels 3.095 habitatges en un 43,1% hi vivien nens de menys de 18 anys, en un 57% hi vivien parelles casades, en un 9,5% dones solteres, i en un 27,7% no eren unitats familiars. En el 21,8% dels habitatges hi vivien persones soles l'11,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,14 i el nombre mitjà de persones que vivien en cada família era de 3,65.
Per edats la població es repartia de la següent manera: un 32,6% tenia menys de 18 anys, un 10,2% entre 18 i 24, un 30,7% entre 25 i 44, un 16,1% de 45 a 60 i un 10,4% 65 anys o més.
L'edat mediana era de 30 anys. Per cada 100 dones de 18 o més anys hi havia 108,6 homes.
La renda mediana per habitatge era de 38.098 $ i la renda mediana per família de 43.571 $. Els homes tenien una renda mediana de 25.207 $ mentre que les dones 20.857 $. La renda per capita de la població era de 14.148 $. Aproximadament el 10,7% de les famílies i el 12,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lexington». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Lexington». American Fact Finder. Oficina del Cens dels Estats Units, 12-01-2010.
# Lexington (Indiana)

Lexington és una població dels Estats Units a l'estat d'Indiana. Segons el cens del 2000 tenia 3.268 habitants.

## Demografia

Segons el cens del 2000, Lexington tenia 3.268 habitants. La densitat de població era de 25,5 habitants/km².
Cap de les famílies estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ «Geographic Comparison Table- Lexington». American Fact Finder. Oficina del Cens dels Estats Units, 12-01-2010.
# Lennie Hayton

Leonard George "Lennie" Hayton (Nova York, 13 de febrer de 1908 − Palm Springs (Califòrnia), 24 d'abril de 1971) fou un compositor de cinema estatunidenc.
El primer matrimoni de Hayton va ser amb Helen Maude Gifford, també anomenada Bubs Gelderman, que va morir el 1943. Es va casar amb la cantant negra Lena Horne, anomenada "la tigressa", quan tots dos tenien contracte amb MGM; fou el desembre de 1947 a París. El matrimoni que durarà fins a la mort de Hayton el 1971, va tenir un ambient hostil; els directors executius dels estudis varen desaprovar aquesta unió interracial, mal vista en el seu moment, i la parella va ser condemnada a l'ostracisme.

## Premis i nominacions
### Premis

* 1950: Oscar a la millor banda sonora per Un dia a Nova York
* 1970: Oscar a la millor banda sonora per Hello, Dolly!

### Nominacions

* 1947: Oscar a la millor banda sonora per The Harvey Girls
* 1949: Oscar a la millor banda sonora per The Pirate
* 1953: Oscar a la millor banda sonora per Singin' in the Rain
* 1969: Oscar a la millor banda sonora per Star!

## Referències

* ↑ Scott Yanow. «Lennie Hayton | Biography & History». AllMusic, 24-04-1971. [Consulta: 11 abril 2017].
* ↑ «Lena Horne». Telegraph. [Consulta: 11 abril 2017].
* ↑ «Digital Videos | Episodes (TV Series)». VH1, 14-03-2017. Arxivat de l'original el 2009-01-31. [Consulta: 11 abril 2017].
# Li Dazhao

Advertiment: Aquest és un nom xinès; el cognom és Li.
Li Dazhao (xinès simplificat: 李大钊; xinès tradicional: 李大釗; pinyin: Lǐ Dàzhāo) (Laoting, 29 d'octubre de 1889 — Pequín, 28 d'abril de 1927) fou un pensador i polític xinès figura cabdal del Moviment del Quatre de Maig i cofundador del Partit Comunista Xinès amb Chen Duxiu.

## Biografia

D'origen camperol, va poder cursar estudis universitaris al Japó (1913-1916). De tornada a la Xina va obtenir el 1918 el càrrec directiu en la biblioteca de la Universitat de Beijing on també hi treballà Mao Zedong encara que sembla que la relació fou estrictament laboral.

## Inicis del comunisme xinès

Li va ser dels primers intel·lectuals que s'interessà per la revolució bolxevic encapçalada per Lenin i, davant els qui pensava que la modernització de la Xina passava per adoptar el model occidental o japonès, defensava que el seu país s'havia d'inspirar en l'URSS per crear una societat més justa. Seguidor de Marx i de l'anarquisme de Kropotkin, juntament amb altres professor i uns quants d'estudiants va fundar un grup d'estudis dedicat al marxisme. El degà de la universitat, Chen Duxiu, intel·lectual de prestigi, responsable de la revista Nova Joventut que va demanar-li la publicació d'un monogràfic dedicat al marxisme(1919). La Tercera Internacional va enviar delegats a la Xina per tal de crear un partit comunista. L'estiu de 1921 es va fundar a Xangai el Partit Comunista Xinès en una reunió on ni Chen Duxiu ni Li Dazhao van poder assistir. Degut a la insistència de la Komintern per buscar una col·laboració amb el partit nacionalista Kuomintang (KMT), l'any 1924 va ingressar al Comitè Executiu del KMT. Quan el partit nacionalista fou controlat per Chiang Kai-shek, el 1927 es produeix la ruptura i s'inicia la persecució dels comunistes. Li Dazhao es va refugiar a l'ambaixada soviètica però, finalment,per ordre del senyor de la guerra warlord Zhang Zuolin, és capturat en un raid i penjat a la forca.

## Referències

* ↑ Paulès, Xavier (1973-....).. La République de Chine : 1912-1949. ISBN 978-2-251-44945-6.
* ↑ Mao, La historia desconocida de Jung Chang i Jon Halliday.ISBN 9788430605972. Pàgs. 36 i 40 (així ho donen a entendre)

## Bibliografia

* Chinese Marxism d' Adrian Chan. Ed, Continuum. 2003. ISBN 0-8264-5033-4. Pàgs. 29 i 65.
* De las ruinas de los imperios. La rebelión contra Occidente y la metamorfosis de Asia .de Pankaj Mishra. Galaxia Gutenberg.2014. ISBN 978-84-16072-45-3. Pàg. 300.
* Claus per a entendre la Xina del segle XXI d' Anna Busquets Alemany (coord.), Rafael Bueno, Leïla Choukroune i Jean-François Huchet Editorial UOC.2009. ISBN 978-84-9788-845-5. Pàg. 218.

## Enllaços externs

* http://www.chinaculture.org/gb/en_travel/2003-09/24/content_35424.htm Arxivat 2015-09-23 a Wayback Machine.
* http://www.china.org.cn/china/18th_cpc_congress/2012-10/29/content_26823462.htm
* http://lishi.huisongshu.com/en.php/HisMain/4318 Arxivat 2015-04-02 a Wayback Machine.
* http://www.china.org.cn/english/TR-e/41452.htm
* https://www.marxists.org/glossary/people/l/i.htm
# Hirmine

Hirmine (en grec antic Ὑρμίνη) era una ciutat de l'Èlida situada vora la costa, de la que Homer diu que era una de les ciutats dels epeus. La menciona al "Catàleg de les naus" de la Ilíada. Era considerada la ciutat més antiga dels epeus, ja que va ser fundada per Acte, fill d'Hirmine, la filla d'Epeu.
A l'època d'Estrabó la ciutat havia desaparegut, però al seu lloc o molt proper, hi havia un turó rocós prop del mont Cilene que s'anomenava Hormina o Hirmina. De la ciutat en parlen també Pausànias, Plini el Vell i Esteve de Bizanci.

## Referències

* ↑ Smith, William (ed.). «Hyrmine». Dictionary of Greek and Roman Geography (1854). [Consulta: 30 gener 2021].
# Heyita

La heyita és un mineral de la classe dels fosfats. Rep el nom en honor de Max Hutchinson Hey (Leyland, Anglaterra, 11 de març de 1904 - Newcastle-upon-Tyne, Anglaterra, 24 de gener de 1984). Hey va ser químic, mineralogista sistemàtic i guardià de minerals al Museu Britànic d'Història Natural.

## Característiques

La heyita és un vanadat de fórmula química Pb₅Fe₂$^{2+}$(VO₄)₂O₄. Va ser aprovada com a espècie vàlida per l'Associació Mineralògica Internacional l'any 1971. Cristal·litza en el sistema monoclínic. La seva duresa a l'escala de Mohs és 4.
Segons la classificació de Nickel-Strunz, la heyita pertany a «08.BK: Fosfats, etc. amb anions addicionals, sense H₂O, amb cations de mida mitjana i gran, (OH, etc.):RO₄ = 2:1, 2,5:1» juntament amb els següents minerals: brasilianita, medenbachita, neustädtelita, cobaltneustädtelita, curetonita, jamesita i lulzacita.

## Formació i jaciments

Va ser descoberta a Betty Jo Claim, al districte de Nevada del comtat de White Pine (Nevada, Estats Units). També ha estat descrita en altres indrets propers del mateix estat nord-americà que la localitat tipus, així com a Àustria, Alemanya, Espanya i Rússia.

## Referències

* ↑ «Heyite» (en anglès). Mindat. [Consulta: 20 maig 2019].
# Haplochromis loati

Haplochromis loati és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 5,2 cm de longitud total.

## Distribució geogràfica

Es troba al riu Nil i al llac Albert (Àfrica).

## Referències

* 1 2 FishBase (anglès)

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* van Oijen, M.J.P., J. Snoeks, P.H. Skelton, C. Maréchal i G.G. Teugels, 1991. Haplochromis. p. 100-184. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 4.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Hidroboracita

La hidroboracita és un mineral de la classe dels borats. Va ser descoberta l'any 1834 sota un diapir al Caucas a la província d'Atyrau (Kazakhstan), sent anomenada així a partir de la seva composició química: borat-hidratat, així com per la seva relació amb la boracita.

## Característiques

Químicament és un borat molt hidroxilat i hidratat, contenint calci i magnesi. Cristal·litza en el sistema monoclínic formant cristalls allargats [001] i aplanats {010}. Es pot tronar amb hàbit laminar, fibrós radiat o columnar. També se'n troba compacta i de gra fi. La seva duresa a l'escala de Mohs és de 2.
Segons la classificació de Nickel-Strunz, la hidroboracita pertany a «06.CB: Ino-triborats» juntament amb els següents minerals: colemanita, howlita i jarandolita.

## Formació i jaciments

Típicament formada a partir d'alteració per aigües freàtiques del sòl de jaciments de colemanita. També podria ser un mineral de formació primària en un altre tipus de jaciments amb sals. Sol trobar-se associada a altres minerals com: colemanita, boracita o tunel·lita.

## Referències

* ↑ «Hydroboracite» (en anglès). Mindat. [Consulta: 30 març 2015].
# Hidrocarbur alifàtic

Els compostos alifàtics o hidrocarburs alifàtics són compostos orgànics que només contenen àtoms de carboni i hidrogen.
El terme «alifàtic» prové del grec: aleiphar ('greix', 'oli'). Es tracta de compostos de carboni acíclics (de cadena oberta, lineal o ramificada) o cíclics (de cadena cíclica) no aromàtics.
Per tant, els compostos alifàtics s'oposen als compostos aromàtics.
El compost alifàtic més simple és el metà (CH₄). Els compostos alifàtics inclouen els alcans (per exemple la parafina, hidrocarburs), alquens (per exemple l'etilè) i alquins (per exemple l'acetilè). Els àcids grassos consten de cues alifàtiques sense embrancar unides a un grup carboxil.

## Referències

* ↑ IUPAC, Compendium of Chemical Terminology, 2a ed. ("The Gold Book") (1997). Versió corregida en línia: (1995) "Aliphatic compounds" (en anglès).
# Leif Thor Olafsson

Leif Thor Olafsson, o Thorleiv Olavsson (? - Bergen, 1 de setembre de 1455) va ser un prelat catòlic romà que va servir com a bisbe de Viborg (1440-1451) i bisbe de Bjørgvin (1451-1455).

## Biografia

El 1440, Leif Thor Olafsson va ser designat bisbe de Viborg durant el papat del Papa Eugeni IV. El 14 d'abril de 1451 va ser nomenat bisbe de Bjørgvin durant el papat del Papa Nicolau V. Va ser bisbe de Bjørgvin fins a la seva mort l'1 de setembre de 1455. a l'abadia de Munkeliv durant un atac dels comerciants hanseàtics que perseguien a Olav Nilsson, comandant del castell reial de Bergen, que estava refugiat a l'abadia. Olav Nilsson també va ser assassinat.

## Referències

* 1 2 3 "Bishop Leif Thor Olafsson" Catholic-Hierarchy.org. David M. Cheney. Retrieved March 21, 2016
* ↑ "Diocese of Viborg" Catholic-Hierarchy.org. David M. Cheney. Retrieved February 29, 2016
* ↑ "Diocese of Viborg" GCatholic.org. Gabriel Chow. Retrieved February 29, 2016
* ↑ "Diocese of Bjørgvin (Bergen)" Catholic-Hierarchy.org. David M. Cheney. Retrieved February 29, 2016
* ↑ "Titular Episcopal See of Selia" GCatholic.org. Gabriel Chow. Retrieved February 29, 2016
* 1 2 Erik Opsahl. «Olav Nilsson». Norsk biografisk leksikon. [Consulta: 1r novembre 2017].
# Leifsbudir

Leifsbudir (nòrdic antic: Leifsbuðir) va ser un assentament, esmentat a la Saga dels Groenlandesos, fundat per Leif Eriksson en 1000 o 1001 a Vinland.
Més tard, 160 groenlandesos, incloses 16 dones, s'hi van establir sota el lideratge del nòrdic Thorfinn Karlsefni, el primer europeu que entren en contacte amb els Skraelings locals o indis americans. El fill de Karlsefni, Snorri Thorfinnsson, es creu que va estar el primer infant d'ascendència europea a néixer a Amèrica del Nord fora de Groenlàndia. Tanmateix, l'assentament era temporal, i els colons es van veure obligats a abandonar Leifsbúðanar a causa d'una manca de comerç amb els natius i tornaren a Groenlàndia.
Alguns estudiosos (tant historiadors com arqueològics) creuen que Leifsbudir havia estat situat a L'Anse aux Meadows a Terranova.

## Vegeu també

* Skálholt

## Referències

* ↑ Geoffrey Jules Marcus. The Conquest of the North Atlantic. Boydell & Brewer Ltd, 2007, p. 59. ISBN 978-1-84383-316-1.
* ↑ Number of Settlements in Vinland (Vinland Sagas)
* ↑ Birgitta Wallace. «The Norse in Newfoundland: L'Anse aux Meadows and Vinland», 2003. [Consulta: January 27, 2016].
* ↑ Ronald J. Mason. Inconstant Companions: Archaeology and North American Indian Oral Traditions. University of Alabama Press, 2006, p. 69. ISBN 978-0-8173-1533-7.
* ↑ Graeme Davis. Vikings in America. Birlinn, Limited, 2011, p. 84. ISBN 978-0-85790-065-4.
# Lliga portuguesa d'hoquei patins

«Lliga portuguesa d'hoquei patins» té aquests significats:
* Lliga portuguesa d'hoquei patins masculina
* Lliga portuguesa d'hoquei patins femenina
# Botiga Anastasi Miralles

La Botiga Anastasi Miralles és una obra modernista de Castellar del Vallès (Vallès Occidental) protegida com a Bé Cultural d'Interès Local.

## Descripció

Llenguatge historicista. Emmarcaments de la porta d'entrada i balcó superior dins arcs de ferradura d'influència àrab. Murs arrebossats i façana compartimentada amb esquemes lineals.
Planta rectangular allargada. Façana estreta. Teulada a dues vessants, amb el carener paral·lel al carrer. Consta de planta baixa, pis i golfes. A la planta baixa hi ha la porta d'accés. Al primer pis un balcó i a les golfes 3 obertures. És remarcable l'ús de la ceràmica en la decoració modernista

## Història

Habitatge unifamiliar: llar que va unida a un espai de terreny lliure destinat a l'hort o jardí particular. Són destinades a totes les classes socials. Les cases s'edifiquen a una distància del límit lateral del carrer.

## Referències

* 1 2 3 «Botiga Anastasi Miralles». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 1r abril 2019].
# Ancistrus fulvus

Ancistrus fulvus és una espècie de peix de la família dels loricàrids i de l'ordre dels siluriformes.

## Morfologia

Els mascles poden assolir els 8,8 cm de longitud total.

## Distribució geogràfica

Es troba a Sud-amèrica: Brasil.

## Referències

* ↑ Kner, R. 1854. Die Hypostomiden. Zweite Hauptgruppe der Familie der Panzerfische. (Loricata vel Goniodontes). Denkschr. Akad. Wiss. Wien v. 7: 251-286 [separate 1-36], Pls. 1-5.
* ↑ BioLib (anglès)
* 1 2 «Ancistrus fulvus» (en anglès). FishBase. Froese, Rainer; Pauly, Daniel (editors).

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fisch-Muller, S. 2003. Loricariidae-Ancistrinae (Armored catfishes). p. 373-400. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Holly, M. 1929. Einige neue Fischformen aus Brasilien. Anz. Akad. Wiss. Wien v. 66: 117-120.
* Miranda Ribeiro, A. de 1918: Ancistrus. Revista da Sociadade Brasileira de Sciências (Rio de Janeiro) v. 2: 112-114.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Weber, C. 2003. Loricariidae - Hypostominae (Armored catfishes). p. 351-372. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Bjorg Lambrecht

Bjorg Lambrecht (Gant, Bèlgica, 2 d'abril de 1997 – Rybnik, Polònia, 5 d'agost de 2019) fou un ciclista belga que va córrer amb a l'equip Lotto-Soudal U23. En el seu palmarès hi destaca la Ronda de l'Isard d'Arieja de 2016. Va morir a causa d'un accident durant la Volta a Polònia 2019.

## Palmarès

* 2015
** Campió de Bèlgica júnior en ruta
* 2016
** 1r a la Ronda de l'Isard d'Arieja i vencedor d'una etapa
** Vencedor d'una etapa a la Cursa de la Pau sub-23
* 2017
** 1r a la Lieja-Bastogne-Lieja sub-23
** 1r al Gran Premi Priessnitz spa i vencedor d'una etapa
** Vencedor d'una etapa a la Ronda de l'Isard d'Arieja
* 2018
** Vencedor d'una etapa al Tour dels Fiords

### Resultats a la Volta a Espanya

* 2018. Abandona (15a etapa)

## Notes

* ↑ En moltes notícies, particularment sobre la seva mort, el nom apareixia erròniament com a "Bjorn", amb "n".

## Referències

* ↑ «Ronde de l'Isard d'Ariège, U23» (en anglès). Cycling Archives}. [Consulta: 6 agost 2019].
* ↑ «Mor el ciclista Bjorg Lambrecht després d'una caiguda a la Volta a Polònia». El Nacional, 05-08-2019 [Consulta: 6 agost 2019].

## Enllaços externs

* Resultats a cyclingarchives.com
* Resultats a cyclebase.nl
* Resultats a procyclingstats.com
# Blocs Carrera Cejudo

Blocs Carrera Cejudo és una obra de Lleida inclosa a l'Inventari del Patrimoni Arquitectònic de Catalunya.

## Descripció

Implantació urbana formada per tres blocs: un de més alt de planta baixa i sis pisos, amb un cap de set pisos; dos de més baixos de planta baixa i tres pisos. De concepció eclèctica, conforma una plaça central, amb accés per porxo. A la façana principal (bloc més alt) aquest porxo es perllonga tot l'edifici, sustentant les terrasses de planta baixa.
Distribució de les obertures estrictament funcional. Ràfecs a planta baixa i última planta. Parets de càrrega i teula àrab.

## Història

El solar fou una donació de l'Ajuntament de Lleida.

## Referències

* 1 2 3 «Blocs Carrera Cejudo». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 31 gener 2017].
# Boudin

«Boudin» té aquests significats:
* Botifarró, botifarra crua de porc
* Boudinage, estructura geològica
* Louis-Eugène Boudin, paisatgista francés
# Bhonsle

Els Bhonsle (també Bhonsla) foren una família reial maratha, d'origen compartit amb els Chatrapati (la branca de Shivaji). Per la seva història vegeu Nagpur i la biografia de cada sobirà.

## Llista de sobirans

* Raghuji I 1734-1755
* Janoji 1755-1772
* Sabaji 1772-1773 (pretendent 1774-1775)
** Mudhoji I, regent 1772-1788
* Raghuji II 1773-1816
* Parsoji o Parasoji "Bala Sahib Parsharam" 1816-1817
** Baka Bai, rani regent març a abril de 1816
* Mudhoji II "Appa Sahib" 1817-1818 (regent abril a febrer de 1817)
* Raghuji III 1818-1853
* Janoji II (adoptat), nominal 1853-1854, no reconegut. El títol fou reconegut el 1861. Va morir el 1881.

## Referències

Història de Nagpur Arxivat 2016-03-03 a Wayback Machine.
# Blåbärssoppa

La sopa de nabius (en suec: blåbärssoppa; en finès: mustikkakeitto) és una sopa escandinava feta de nabius, que es pot servir freda o calenta. És dolça i conté midó, cosa que li confereix una consistència bastant espessa. Se serveix com a sopa, sovint juntament amb farinetes, o com a beguda. Es pot preparar a casa amb nabius, sucre, aigua i fècula de patata, o es pot comprar ja feta o en pols, per barrejar amb aigua.
La blåbärssoppa se serveix tradicionalment als participants a la marató d'esquí Vasaloppet, ja que és ric en energia. Els nabius s'han utilitzat tradicionalment per combatre les malalties gastrointestinals lleus i, a Suècia i Finlàndia, la blåbärssoppa sovint es considera un aliment adequat per a persones amb malestar estomacal, també perquè és ric en energia.

## Vegeu també

* Gastronomia de Suècia
* Gastronomia de Finlàndia

## Referències

* ↑ Blåbärssoppa recipe Arxivat 26 March 2005$^{[Datemismatch]}$ a Wayback Machine. (suec)
* ↑ Bilberry Arxivat 2008-03-31 a Wayback Machine. information from RxList Inc.